รายการเดินหน้าประเทศไทย : ทิศทางพัฒนาภาคกลาง
ว่าที่ ร.ต.สุพีร์พัตน์ จองพานิช ผู้ว่าราชการจังหวัดสุพรรณบุรี กล่าวในรายการเดินหน้าประเทศไทย : ทิศทางการพัฒนาภาคกลาง ว่า การประชุมคณะรัฐมนตรีสัญจรพื้นที่ภาคกลาง จ.สุพรรณบุรี จะนำเสนอความสำเร็จของโครงการโรงเรียนเกษตรกรชาวนา สังกัดกรมการข้าว ด้วยการยกยุทธศาสตร์ชาติ 20 ปี โดยจังหวัดสุพรรรบุรีตั้งไว้ 6 ยุทธศาสตร์ คือ การเพิ่มขีดความสามารถด้านเกษตรเชื่อมโยงสู่เกษตรอุตสาหกรรมและพาณิชย์ เพื่อการบริโภคและการส่งออก การพัฒนาด้านการท่องเที่ยวสู่สากล  การส่งเสริมคุณภาพสิ่งแวดล้อม ควบคู่การอนุรักษ์ทรัพยากรธรรมชาติสู่งความยั่งยืน  การยกระดับคุณภาพชีวิตและความปลอดภัยในชีวิตและทรัพย์สิน  การส่งเสริมการศึกษาและการกีฬามุ่งความเป็นเลิศในระดับสากล และสุดท้ายการนำการเปลี่ยนแปลงด้านการบริการ เพื่อประโยชน์ของประชาชน ซึ่งต้องพัฒนาเกษตรกรผู้ปลูกข้าวที่เป็นประชากรส่วนใหญ่ของจังหวัด จนเกิดเครือข่ายแลกเปลี่ยนภูมิปัญญาและการเรียนรู้ด้านการข้าวที่เป็นวิถีชีวิตของชาวสุพรรณบุรี เพื่อเพิ่มผลิตข้าวและลดต้นทุนการผลิตลง ด้วยการใช้นวัตกรรมและวิชาการใหม่เข้ามาต่อยอดและพัฒนาผลผลิต



ขณะที่นายสุจินต์ ไชยชุมศักดิ์ ผู้ว่าราชการจังหวัดพระนครศรีอยุธยา กล่าวว่า จังหวัดพระนครศรีอยุธยาจะนำเสนอความสำเร็จของโครงการปลูกข้าวเหลื่อมเวลา หลังเกิดน้ำท่วมนาข้าวทุกปี จึงหันมากำหนดระยะเวลาปลูกข้าวให้เร็วขึ้น เพื่อเก็บเกี่ยวได้ทันก่อนน้ำท่วมได้มากขึ้นกว่าร้อยละ 90 รวม 7 ทุ่ง จากนั้นให้พักนาแล้วมาทำอาชีพประมง ถือว่าช่วยลดความขัดแย้ง ลดความสูญเสียจากน้ำท่วม และลดปัญหาการเผาตอซังข้าว รวมทั้งแผนการแก้ปัญหาน้ำท่วม ซึ่งระบบการจัดการน้ำจะมองทั้งโครงการ ทั้งการสร้างเขื่อนป้องกันน้ำท่วมตามแผนไจก้า 2 แห่ง เพื่อให้ครบทั้ง 6 แห่ง สร้างความเข้มแข่งด้านตะวันออกแข็งแรงและภาคอุตสาหกรรมกว่า 2,000 แห่งในพื้นที่พระนครศรีอยุธยาย้ายฐานการผลิตไปที่อื่นอีก  เพราะเป็นแหล่งสร้างระบบเศรษฐกิจที่ดี ควบคู่กับจัดระบบมรดกโลกแหล่งท่องเที่ยวให้เป็นระบบ ทั้งนี้ กรมชลประทานได้เพิ่มช่องทางระบายน้ำป้องกันน้ำหลากและน้ำท่วมด้วย คือ คลองบางบาล-บางไทร ระยะทาง 23.5 กิโลเมตร อยู่ระหว่างการสำรวจและออกแบบปิยาพรรณ ยังเทียน / สวท.